21.4.2022
FI
Euroopan unionin virallinen lehti
C 167 A/9
LIITE I TYYPILLISET TYÖTEHTÄVÄT
Kaikille toimielimille yhteiset tehtävät Kielipalvelujen hallintoavustajat hoitavat monikielisessä ympäristössä monenlaisia tehtäviä, joita ovat muun muassa seuraavat: 1. lingvistien, kääntäjien ja/tai lingvistijuristien avustaminen käännös-, tarkastus- ja viimeistelytyössä, myös erityisten tärkeiden / arkaluonteisten käännösten osalta: asiakirjojen valmistelu työyksikön kielellä, termityön tekeminen, tekstien esi- ja jälkikäsittely muodollisten, teknisten ja formaattia koskevien laatuvaatimusten mukaisesti; 2. käännöstyökalujen, tekstinkäsittelyohjelmistojen, tietokoneavusteisen kääntämisen työkalujen, toimistosovellusten ja muiden käytettävissä olevien tietoteknisten välineiden hyödyntäminen tehtävien hoidossa; 3. lingvistien, kääntäjien ja/tai lingvistijuristien tukeminen tietoteknisten välineiden käytössä; 4. yksilöllisen ja yksikön sisäisen koulutuksen tukeminen, uusien työntekijöiden opastaminen, auttaminen tietoteknisten välineiden kehittämisessä ja testauksessa; 5. asiakirjojen hallinnoinnista huolehtiminen: puhelimitse ja sähköpostitse saapuvien pyyntöjen käsittely, käännöstoi­ meksiantojen hallinnointi ja käsittely, asiakirjojen ja kirjeenvaihdon seuraaminen ja arkistointi, tietojen ja asiakirjojen lähettäminen freelance-kääntäjille, yhteydenpito sisäisiin ja ulkoisiin asiakkaisiin; 6. kielellisen tiedon hallinta ja dokumentointi: oikeudellisten ja muiden viiteasiakirjojen, otsikoiden, tekstien ja/tai mallien haku tietokannoista, asiakirjojen tallentaminen tietokantoihin, palvelimille ja verkkosivuille, kielellisten ja asiakirja­ lähteiden ylläpito, aineiston vieminen käännösmuisteihin ja käännösmuistien päivittäminen, kansallisten asiantuntijoi­ den kanssa käydyn kirjeenvaihdon hallinnointi sekä yhteydenpito kirjastoihin ja ulkopuolisiin kumppaneihin, tiedon etsiminen, kokoaminen ja jakelu; 7. temaattisten käännösmuistien pitäminen ajan tasalla yhteistyössä kääntäjien tai lingvistijuristien kanssa: käännösseg­ menttien korjaaminen Euramis-tietokannassa (keskuskäännösmuisti), raakalinjausten korjaaminen jne.
Lisätehtävät EU:n neuvostossa Neuvostossa kielipalvelujen hallintoavustajien tehtäviin voivat kuulua lisäksi seuraavat: 1. tekstien tarkastaminen kielellä 1 vertaamalla niiden sisältöä alkuperäisasiakirjoihin, jotka on laadittu jollakin muulla hallintoavustajan osaamalla kielellä, tai tilanteen mukaan avustaminen tällaisessa työssä; 2. neuvoston lingvistijuristityöryhmän puheenjohtajan avustaminen EU:n jäsenvaltioiden kommenttien kokoamisessa ja muistiinpanojen tekeminen työryhmän kokouksessa; 3. sisältöön liittyvän, organisatorisen ja teknisen avun tarjoaminen lingvistijuristeille valmistelemalla ja esitarkistamalla säädökset työyksikön kielellä noudattaen mallia, jonka asiakirjasta vastaava lingvistijuristi on laatinut neuvottelujen kielellä.
LIITTEEN I loppu, paluu päätekstiin